Ireen Wüst

**Ireen Wüst** (s. 1. huhtikuuta 1986 Goirle, Alankomaat) on alankomaalainen pikaluistelija. Wüst on voittanut kolmetoista olympiamitalia, joista kuusi kultaista, ja on siten eniten mitaleja olympialaisissa kerännyt pikaluistelija.

## Ura

Wüstin ensimmäinen kausi aikuisten kansainvälisellä tasolla oli 2004–2005, jolloin hän oli neljäs EM-kilpailuissa ja viides yleisluistelijoiden maailmanmestaruuskilpailuissa. Samana talvena hän voitti juniorien maailmanmestaruuden ja teki nuorten maailmanennätykset 1&nbsp;000, 1&nbsp;500 ja 3&nbsp;000 metrillä.

Joulukuussa 2005 Wüst voitti Alankomaiden matkakohtaisissa mestaruuskilpailuissa 1&nbsp;000, 1&nbsp;500 ja 3&nbsp;000 metrin kilpailut ja lunasti paikkansa Torinon olympiakisoihin. Vuonna 2006 hän saavutti pronssia Euroopan mestaruuskilpailuista ja voitti Torinon olympiakisoista 3&nbsp;000 metrillä kultamitalin ja 1&nbsp;500 metrillä pronssia. Yleisluistelun MM-kilpailuissa hän oli neljäs. Vuonna 2007 hän sijoittui yleisluistelijoiden EM-kisoissa hopealle ja voitti maailmanmestaruuden. Sprinttereiden MM-kilpailuissa hän sai hopeaa ja matkakohtaisissa MM-kilpailuissa kultaa 1&nbsp;000 ja 1&nbsp;500&nbsp;metrillä sekä hopeaa joukkuetakaa-ajossa.

Wüst voitti tammikuussa 2008 ensimmäisen Euroopan mestaruutensa ja saavutti myöhemmin samana talvena yleisluistelun MM-hopeaa ja joukkuetakaa-ajon maailmanmestaruuden. Vuonna 2009 hän saavutti yleisluistelun MM-pronssia ja matkakohtaisissa MM-kilpailuissa hopeaa 1&nbsp;500 metrillä ja joukkuetakaa-ajossa. Seuraavana talvena hän sai EM-hopeaa. 

Vancouverin 2010 olympialaisissa Wüst voitti kultamitalin 1&nbsp;500 metrillä. Saman vuoden yleisluistelun MM-kilpailuissa Heerenveenissä hän sai pronssia. Vuonna 2011 hän sai hopeaa yleisluistelun EM-kilpailuissa ja voitti yleisluistelun maailmanmestaruuden Calgaryssa. Matkakohtaisissa MM-kilpailuissa hän saavutti kultaa 1&nbsp;500 ja 3&nbsp;000 metrillä sekä hopeaa 1&nbsp;000 metrillä ja joukkuetakaa-ajossa.

Vuonna 2012 Wüst voitti yleisluistelun maailmanmestaruuden ja saavutti EM-kilpailuissa pronssia. Matkakohtaisissa MM-kilpailuissa hän sai kultaa joukkuetakaa-ajossa, hopeaa 1&nbsp;500 metrillä ja pronssia 3&nbsp;000 metrillä. Vuonna 2013 hän voitti Euroopan-mestaruuden Heerenveenissä ja yleisluistelun maailmanmestaruuden Hamarissa. Sotšin matkakohtaisissa MM-kilpailuissa hän voitti kultaa 1&nbsp;500 metrillä ajalla 1.55,38, 3&nbsp;000 metrillä ajalla 4.02,43 ja joukkuetakaa-ajossa sekä sai hopeaa 1&nbsp;000 ja 5&nbsp;000 metrillä.

Wüst voitti Euroopan-mestaruuden Hamarissa 2014. Samana vuonna hän voitti kultaa Sotšin olympialaisissa 3&nbsp;000 metrillä ajalla 4.00,34 ja joukkuetakaa-ajossa sekä sai hopeaa 1&nbsp;000, 1&nbsp;500 ja 5&nbsp;000&nbsp;metrillä. Hän voitti samalla kaudella myös yleisluistelun maailmanmestaruuden Heerenveenissä. Hän voitti Euroopan-mestaruuden jälleen Tšeljabinskissa 2015. Heerenveenin matkakohtaisissa MM-kilpailuissa 2015 hän sai hopeaa 1&nbsp;500 ja 3&nbsp;000 metrillä sekä joukkuetakaa-ajossa. Hän oli samana vuonna toinen myös yleisluistelun MM-kisoissa Calgaryssa. 

Vuonna 2016 Wüst saavutti hopeaa Minskin EM-kilpailuissa. Kolomnan matkakohtaisissa MM-kilpailuissa hän sai kultaa joukkuetakaa-ajossa ja hopeaa 3&nbsp;000&nbsp;metrillä. Yleisluistelun MM-kilpailuissa Berliinissä hän saavutti hopeaa. Hän voitti yleisluistelun Euroopan-mestaruuden Heerenveenissä 2017. Saman vuoden matkakohtaisissa MM-kilpailuissa Gangneungissa hän voitti kultaa 3&nbsp;000&nbsp;metrillä ajalla 3.59,05 ja joukkuetakaa-ajossa sekä sai hopeaa 1&nbsp;500&nbsp;metrillä. Hän voitti 2017 myös yleisluistelun maailmanmestaruuden Hamarissa.

Wüst voitti Pyeongchangin olympialaisissa 2018 kultaa 1&nbsp;500&nbsp;metrillä ajalla 1.54,35 sekä saavutti hopeaa 3&nbsp;000&nbsp;metrillä ja joukkuetakaa-ajossa. 1&nbsp;000&nbsp;metrillä hän oli yhdeksäs. Saman vuoden yleisluistelun MM-kilpailuissa Amsterdamissa hän sai hopeaa. Hän saavutti Inzellin MM-kilpailuissa 2019 kultaa 1&nbsp;500&nbsp;metrillä ajalla 1.52,81 ja hopeaa joukkuetakaa-ajossa. Yleisluistelun MM-kilpailuissa hän oli viides oltuaan kahtenatoista edellisenä vuonna mitaleilla. Hän voitti 1&nbsp;500 metrin ja joukkuetakaa-ajon Euroopan-mestaruuden 2020. Saman vuoden matkakohtaisissa MM-kilpailuissa Salt Lake Cityssä hän voitti kultaa 1&nbsp;500&nbsp;metrillä ajalla 1.50,92 sekä sai hopeaa joukkuetakaa-ajossa. Hän voitti 2020 yleisluistelun maailmanmestaruuden Hamarissa. Seuraavana talvena hän voitti joukkuetakaa-ajon maailmanmestaruuden Heerenveenissä. Vuonna 2022 hän saavutti EM-kilpailuissa kultaa joukkuetakaa-ajossa ja hopeaa 1&nbsp;500&nbsp;metrillä. Pekingin olympialaisissa 2022 hän voitti kultaa 1&nbsp;500&nbsp;metrillä ajalla 1.53,28, sai joukkuetakaa-ajossa pronssia ja oli 1&nbsp;000&nbsp;metrillä kuudes.

Wüst on voittanut maailmancupin kokonaiskilpailun kaudella 2012–2013 sekä sijoittunut toiseksi kaudella 2013–2014 ja kolmanneksi 2011–2012. 1&nbsp;500 metrin maailmancupin kokonaiskilpailun hän on voittanut kausilla 2006–2007, 2013–2014 ja 2019–2020, sijoittunut toiseksi kaudella 2011–2012 sekä kolmanneksi kausilla 2005–2006, 2007–2008, 2010–2011, 2012–2013, 2018−2019 ja 2020–2021. 1&nbsp;000 metrin cupissa hän oli toinen kaudella 2007–2008 ja 3&nbsp;000/5&nbsp;000&nbsp;metrin cupissa kolmas 2014–2015.  

## Yksityiselämä
Wüst on avoimesti biseksuaali. Hän on aiemmin ollut parisuhteessa kaukalopikaluistelija Sanne van Kerkhofin kanssa.

## Ennätykset

## Lähteet
* Ennätykset www.sskating.com-sivustolla 
* Saavutukset speedskatingnews.info-sivustolla  

### Viitteet

## Aiheesta muualla

* Virallinen sivu